Spider-Man: No Way Home

***Spider-Man: No Way Home*** () je američki superherojski film iz 2021. godine, baziran na Marvelovom liku, Spajdermenu, ko-produciran od strane kompanija Kolambija pikčers i Marvel studija, dok je realizaciju radio Soni pikčers. Nastavak je filma *[[Spider-Man: Far From Home]]* (2019) i 27. je film Marvelov filmski univerzum. Režiju potpisuje Džon Vots, prema scenariju Krisa Makene i Erika Samersa, dok glavne uloge tumače Tom Holand, Zendeja, Benedikt Kamberbač, Džejkob Batalon, Džon Favro, Džejmi Foks, Vilem Dafo, Alfred Molina, Benedikt Vong, Marisa Tomej, Endru Garfild i Tobi Magvajer. U filmu, Piter Parker traži od doktora Stivena Strejndža da svoj identitet Spajdermena ponovo učini tajnom magijom nakon njegovog javnog otkrića, ali ovo razbija multiverzum i dozvoljava da pet superzlikovaca iz alternativnih stvarnosti, koji su se borili protiv sopstvenih verzija Parkera, uđu u njegov univerzum. Treći film o Spajdermenu, nastavak filmova *[[Spider-Man: Homecoming|Povratak kući]]* i *Daleko od kuće*, planiran je početkom 2017. godine, tokom produkcije prvog filma. Do avgusta 2019, pregovori između kompanija Soni i Marvel studija o izmeni njihovog dogovora − prema kojem zajedno produciraju filmove o Spajdermenu − završeni su napuštanjem projekta od strane Marvel studija. Međutim, negativne reakcije obožavaoca dovele su do toga da dve kompanije postignu novi dogovor mesec dana kasnije. Snimanje je počelo u oktobru 2020. u Njujorku, a produkcija se preselila u Atlantu kasnije tog meseca i završeno je u martu 2021. godine. Film istražuje koncept multiverzuma i povezuje Marvelov filmski univerzum sa prethodnim serijalima filmova o Spajdermenu, sa brojnim glumcima – uključujući i prethodne glumce koji su tumačili Spajdermena, Magvajera i Garfilda – koji ponavljaju svoje uloge iz filmova o Spajdermenu u režiji Sema Rejmija i Marka Veba. Povratak Magvajera i Garfilda bio je predmet spekulacija, a Soni, Marvel i glumci su pokušali da prikriju svoju umešanost, uprkos brojnim slučajevima curenja informacija. Film je premijerno prikazan 13. decembra 2021. u Los Anđelesu, dok je u američke bioskope pušten 17. decembra iste godine. Dobio je pozitivne kritike od strane kritičara, koji su naročito pohvalili glumu i hemiju između likova, scenario, emocionalnu težinu, režiju, akcione scene, kinematografiju i muziku. Nastavak je trenutno u fazi razvoj

## Radnja

Nedelju dana nakon što je napad Kventina Beka u Evropi zaustavljen, u javnost je pušten video da je Piter Parker zapravo kriv za njegovu smrt što razotkriva Parkerov identitet Spajdermena. Parker i Em Džej beže od očiju javnosti u Parkerov stan gde nalaze Mej i Hogana kako raskidaju. Odeljenje za kontrolu štete hapsi Parkera i vodi na ispitivanje njega zajedno sa Mej, Em Džej i Nedom Lidsom, ali Parker ubrzo napušta pritvor uz pomoć advokata Meta Merdoka. Parker, Em Džej i Ned se vraćaju u školu trudeći se da nastave sa normalnim životom, ali njihove prijave za koledž bivaju odbijene zbog kontroverzi u vezi sa Spajdermenom. Uz Spajdermena, senka pada na čitavu Stark Industriju, slaveći Misterija kao heroja. Parker odluči da pomoć zatraži od Doktora Strejndža i odlazi u Sanktum Sanktorum kako bi ga zamolio da stvori čaroliju koja će učiniti da svi zaborave ko je zapravo Spajdermen. Uprkos Vongovom upozorenju, koji je sada vrhovni vrač, Strejndž odluči da stvori rune zaborava. Ipak, stalni zahtevi Parkera da se čarolija ne odnosi na pojedince dovodi do toga da se Strejndžu čarolija otme kontroli. Iznervirani Strejndž sazna da se Parker nije ni potrudio da uputi protestno pismo fakultetima i izbacuje ga napolje iz Sanktoruma. Parker ulazi u trag članici upravnog odbora Masačusetskog tehnološkog instituta i presreće je na mostu Aleksandra Hamiltona. Niotkuda, na mostu se pojavljuje Oto Oktavijus koji napada Parkera. Tokom borbe, Doktor Oktopus kida deo nano-ćelija sa Parkerovog odela i shvata da to u stvari nije Piter Parker kog on poznaje. Nano-tehnologija preuzima kontrolu nad Oktopusovim pipcima i njima sada upravlja Parker, ali nakon što ga napadne i Norman Ozborn Parker se nađe u Sanktum Sanktorumu sa zarobljenim Doktorom Oktopusom, kao i Kurtom Konorsom, kog je Strejndž detektovao i zarobio. Strejndž otkriva da je čarolija pošla naopako i da ljudi iz različitih univerzuma dolaze kako bi ubili Spajdermena sada kada znaju ko je on. Uz pomoć Em Džej i Neda, Parker uspeva da pronađe i zarobi Maksa Dilona i Flinta Marka. Strejndž želi da vrati sve pridošlice u njihove svetove u neizbežnu sudbinu tako što će čaroliju zatvorenu u kutiju poništiti, ali Parker to ne želi i sukobljava se sa Strejndžom kog uspe da zarobi u Dimenziji Ogledala pritom odnoseći kutiju. On oslobađa zatvorenike i vodi ih u Hoganov stan. Norman Ozborn odluči da zatraži pomoć i odlazi u prihvatilište gde radi Mej Parker. Parker uspeva da popravi čip koji je spržen u kičmenoj moždini Doktora Oktopusa što vraća Ota Oktavijusa na staro. Kada na red dođu ostali, ličnost Zelenog Goblina preuzima Ozborna što ohrabruje i Dilona da se prepusti svojoj mračnoj strani. U borbi sa Goblinom, Mej je smrtno ranjena i podleže povredama. Em Džej i Lids slučajno otvore portal Strejndžovim prstenom za portale nakon čega požele da kroz portal pronađu Parkera. Umesto Pitera Parkera kog oni poznaju, njih dvoje nalaze dvojicu sebi nepoznatih verzija Pitera Parkera. Njih četvoro odlaze da nađu Parkera iz tog sveta kako bi ga ohrabrili na borbu u Mejinu čast. Oni sarađuju na lekovima za zlikovce i za borbu biraju Kip Slobode, na koji se trenutno montira štit Kapetana Amerike. Nakon muka da se bore kao tim, Spajdermeni nalaze način da iz borbe izađu kao pobednici uz pomoć Ota Oktavijusa. Uz izlečene sve zlikovce, sa izuzetkom Zelenog Goblina, Lids oslobađa Strejndža koji pokuša da zadrži pucanje univerzuma zbog broja onih koji pokušavaju da dođu do Pitera Parkera. U međuvremenu, u naboju za osvetom zbog Mej, Parker umalo ne ubije Goblina, ali ga zaustavlja Parker iz Goblinovog univerzuma samo da bi ga Goblin napao i ranio s leđa. Treći Parker baca lek za Ozborna nepovređenom Parkeru i on ga ubrizgava Ozbornu koji se vraća u normalu. Parker zatraži od Strejndža da popravi čaroliju tako što će svima izbrisati pamćenje na njega samog. Parker i Em Džej izjavljuju ljubav jedno drugom uz zahtev Em Džej da je pronađe i ubedi u ljubav ispočetka. Kasnije, Parker iznajmljuje stan i odluči da se predstavi Em Džej u kafeteriji gde ona radi, ali ne uspeva da joj kaže sve. Parker odlazi do Mejinog groba gde se sreće sa Hoganom i zaklinje se da će nastaviti dalje. Odlazi u svoj stan i kreira novi kostim Spajdermena kako bi nastavio svoj herojski put. U završnim scenama: Ediju Broku i njegovom simbiotu Venomu van njihovog univerzuma šanker priča o superherojima, Tanosu i njegovom pucnju, ali dok razmišljaju kako da „zaštite” ovaj svet, Brok i Venom bivaju povučeni u svoj svet uz delić simbiota koji ostaje na šanku.

## Uloge

## Vanjske veze

* 
*